LidanRubinov/Halacha-QA huggingface dataset:
שאלה: טוב לצדיק וטוב לשכנו: בבטוי טוב לצדיק וטוב לשכנו.מיהו הצדיק האם הכוונה רק למשה?או למשה אהרון ובניו? אם הכוונה רק למשה למה הרי גם אהרון ובניו חנו באותו מחנה יחד עם משה? -אם הכוונה למשה אהרון ובניו מדוע מציין רש"י שהשבטים למדו ממשה להתמיד בלימוד התורה ולכן נהיו גדולים בתורה?למה לא מצויין גם את אהרון ובניו?
תשובה: טוב לצדיק וטוב לשכנו עייני
שאלה: פדיון הבן: ברצוני לדעת האם לתינוק שנולד בניתוח קיסרי אפשר לעסות פידיון
תשובה: לא. יוצא דופן, היינו מי שנולד בניתוח קיסרי - לא חייב בפדיון כי התורה חייבה רק  פטר רחם, היינו מי שיוצא מהרחם באופן רגל לראשונה.
שאלה: איך ליצור זוגיות תמידית: ברוך השם לפני כמה חודשים נשאתי לבחור מקסים לבבי וחם. התחתננתי איתו כי הוא פשוט הגיע בזמן הנכון וברגע הנכון ואוהב אותי עד השמיים. אני מאוד מכבדת אותו מעריכה כמו שלא הערכתי אף אחד בחיי. מאוד דואגת לצרכיו אבל לא כמוהו. הוא מתגעגע אליי כל יום שלא ראה מהבוקר ואני מתגעגעת אליו לעיתים רחוקות. נכון להיום מה שמפריע לי, ובטח אילו מחשבות של יצר הרע, שאיני מרגישה את אותה ההשתוקקות אליו כפי שהשתוקקתי כלפי האקס שלי. יש לי משיכה כלפי בעלי אבל ההשוואה הצפייה שהיתה לי כה גבוה כלפי האקס לא אותה הציפייה והתשוקה. וסליחה על השיתוף, לא מתלהבת לתת לו נשיקה. מנסה לשים את ההשוואות בצד אבל לא מצליחה. הקשר עם האקס לא היה בריא. הוא לא היה כל כך מעוניין בי ולכן אחרי שנפרדנו הבנתי מה אני מחפשת ואיזה זוגיות אני רוצה וזה כמובן באמצעות טיפול ואמון אישי. ברוך השם, ה שמע את תפילותיי ושלח אליי את בעלי. אני חוששת שמחשבות של יצר הרע עלולים להשפיע עלינו לטווח הארוך. המחשבה שהתחתנתי כי אוהב אותי חזק והערכתי כלפיו לא יחזיקו מעמד. איך להתמודד עם מחשבות האלה? מה עליי לעשות? איך ליצור השתוקקות? האם זה נורמלי שהגבר יאהב יותר מהאישה? האם זה נורמלי כאשר מתחתנים לא מתוך התאהבות אלא מתוך הערכה וכבוד ומשיכה? אנא עזור לי
תשובה: בין גבר ואישה מחברים שני כוחות:  משיכה  שהיא יותר יצרית-גופנית.  אהבה  שהיא יותר רגשית-רוחנית. הטוב ביותר, כאשר שני המרכיבים הללו ממלאים את הזוגיות. כך החיבור הוא גם ביצר וגם ברגש - גם בגוף וגם בנפש. לפי התאור שלך נראה שמצידו יש גם משיכה וגם אהבה ואילו אצלך יש פחות משיכה והאהבה היא יותר רוחנית ומתבטאת בכבוד והערכה. עם זאת ברור לחלוטין שאת אוהבת אותו: אחד המאפיינים של אהבה הוא: "להעדיף את אהובך על פני כל אחד אחר בהיותו האדם הכי חשוב לך בעולם". לפי הדברים שלך המאפיין הזה בולט מאוד בקשר שלך אתו. נראה שכלפי הגבר הקודם היתה לך משיכה גופנית מאוד חזקה. משום כך מיעוט המשיכה בקשר הנוכחי, מאוד קשה לך. יחד עם זאת את מודעת לכך שהמשיכה החזקה שהיתה בקשר הקודם לא הועילה לחיבור ביניכם והוא הסתיים. מכאן אני מגיע לפתרון שהסוד שלו הוא בהכרה שאהבה אינה גורל משמים אלא מציאות שנתונה להשפעה שלנו. אפשר (וצריך) להעצים ולחזק את האהבה. הנושא הזה בולט מאוד אצל זוגות שנשואים יותר מעשרים שנה. כוחות הקשר והחיבור שהיו בזמן החתונה לא נשארים לנצח. לכן זוגיות ממושכת מובילה לשתי תוצאות אפשריות: 1. קשר אפור, חסר התלהבות ושמחה, שממשיך מכוח ההרגל. 2. מתוך מודעות לקשיים, משקיעים מאמץ בשמירה וטיפוח הקשר שממשיך להיות חי ותוסס, ממלא את הרגש ומעשיר את החיים של בני הזוג גם בחלוף שנים רבות. את צריכה להתחיל ליישם את העקרון הזה כבר עתה. בגלל שחסרה אצלך משיכה טבעית את צריכה לפעול בדרך יזומה כדי למלא את עצמך באיכפתיות וברגישות כלפי אישך (אל תנסי להכריח את המשיכה הגופנית) תעצמי את מרכיבי הקשר שאת כן אוהבת: להשאיר פתקים משמחים, לשלוח מסרונים אוהבים, לקנות זה לזה מתנות קטנות - ממתקים או פרחים. להפתיע ביציאה לבילוי משותף. לטייל הרבה ביחד, לשוחח על דברים. את תווכחי שבעוד מספר חודשים הרגשות שלך ישתנו לטובה. אם תמשיכי בקו הזה לאורך כל השנים תזכי לזוגיות מלאה שמחה ואושר.
שאלה: ברכה אחרונה: ברצוני לשאול שאלה אשמח עם תענה. כשאוכלים ירקות ופירות או כל מאכל אחת מה הכמות והזמן שאחריו אי אפשר לברך ברכה אחרונה. מראש ושבת
תשובה: אם הבנתי אותך נכון, אז השאלה כבר נשאלה:
שאלה: ספק ברכה: ושבת יש לי שאלה אשמח עם תענו :) אם בן אדם עשה צרכיו ושכח אם בירך עליו אשר יצר או לא בירך? מברך בסוף? ב.על איזה דברים אם שכח יכול לחזור ולברך? מראש:)
תשובה: א. ספק ברכות להקל. כלומר כיוון שרוב הברכות הם דרבנן. אז כשיש ספק אם ברכתי או לא ברכתי - אין חוזרים לברך. ולכן לשאלתך, אם אדם מסתפק אם ברך "אשר יצר" או לא - אינו מברך שוב. ב. אם מסתפק אם ברך או לא אזי רק על ברכות מדאורייתא צריך לחזור ולברך. היינו כשאכל לשובע ומסתפק אם ברך ברכת המזון או לא צריך לחזור ולברך. ולאשכנזים אם מסתפק אם ברך ברכת התורה או לא צריך לחזור ולברך. אולם ככלל בספק אם ברך או לא - אין צריך לברך. לגבי אם שכח בוודאות לברך אזי כל זמן שהמצווה או הדבר מתקיים יכול לברך. למשל אם שכח לברך על אוכל, ועדין יש לו אוכל לאכול. יכול לברך ולהמשיך לאכול. אולם אם אכל פרי ולא ברך, ופתאום נזכר שלא ברך ואין לו שום פרי נוסף, אינו חוזר לברך בורא פרי העץ כוון שהברכה צריכה להיות "עובר לעשייתם" היינו- קודם האכילה. וכן על זה הדרך.
שאלה: עבודה בשבת (הדרכה)-די דחוף: הייתי בראיון עבודה של הוסטל לנערות שהוצאו מביתן עקב צו של בית משפט. המקום אינו דתי. וכל מדריך חייב לעבוד שבת פעם בחמישה שבועות (ללא עוד אנשי צוות). ניסתי לחשוב יחד עם המראיינת (עו"ס) האם זה יתאפשר שאעבוד שם בשבת. הם מבחינתם לא מצפים שאחלל שבת, אך עליי למצוא דרכים "יצירתיות" איך להתנהל שם וכמובן שיתעוררו הרבה דילמות (גם בגלל שיתכן שיבדקו גבולות דווקא בעניין הזה שאני שומרת). למשל, אם נערה לא מוכנה לכבות את האור TV וזה מפריע לנערה אחרת לישון (אני לא יכולה להגיד לה לכבות.) האם אפשר להגיד משהו עקיף "אם לא תלכו לישון, אז." וזה יגרום לה לכבות? או אם נערה מתקשרת לאמא שלה בצרחות בשבת לגביי משהו ויש צורך שמישהו ירגיע את האמא שבעצם הכל ר. או אם יש רבה מאוד בלאגן במקום ויש צורך להתקשר ע"מ שיגיע גיבוי (כאמור רק מדריך 1 בשבת). מה עושים??? אני מאוד מאוד רוצה לעבוד שם! אבל השאלה אם זה יכול להתאפשר? מראש! שואלת
תשובה: וברכת ד  לפי המתואר במכתב קשה מאד להסתדר במקום שאינו דתי, ואין שם גבולות בשבת. מציאות זאת יכולה להיות במפעלים, חנויות וכדו, שאין אפשרות לאדם דתי לעבוד בהם בשבת. אמנם זה מצער מאד, אבל זה חלק מהנסיון שלנו בענייני שבת, שאנו לכאורה "משלמים" מחיר על שמירת הדת. תופעה זו גם הייתה בכל מקום, שיהודים שומרי תורה לא יכלו לעבוד בעבודות מסוימות. ברור שאם המקום שומר שבת באופן עקרוני, אפשר לעבוד שם. לכן קבלי זאת בשמחה וראי שאת ממשיכה מסורת של שמירת שבת בישראל למרות ההפסד הכספי והרגשי המיידי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות לשוקולד: קיבלנו פרלינים שוקולד של חברת LINDT מגרמניה. מדובר בקופסא סגולה ובה כאמור פרלינים. האם המוצר כשר ומותר לשימוש?
תשובה: במידה ואין עליו ציון כשרות, אזי אין להשתמש בו.
שאלה: מס  שאלות בהלכה: א. האם מותר לכבוש כובע מצחייה בשבת (משמש לעיתים ככובע למדי ב שלי בצה"ל) ב. התארחנו באחד הימים דרך הצבא באיזה שהוא קיבוץ במרכז,התפלננו ליד הסוכה שהייתה צמודה למרכז ילדים בשעות הפנאי ובטעות דרכתי על צעצוע קטן וזול (למראית עין,הוא מעין תבנית מפסלטיק דק) מפלסטיק ושברתי חלק ממנו, נראה שהצעצוע היה זרוק ולאיש לא היה אכפת ממנו, מה יש לעשות? ג. באחד מימי חול המועד מישהו בטעות התבלבל עם התארוג שלי ווהתפלל איתו ואני כנראה התפללתי עם שלו - האם יצאנו י"ח?
תשובה: וברכת ד  א. מותר לחבוש כובע של מדי ב. ב. אם היה זרוק בחוץ, אין בכך חיוב תשלומים, מכיוון שאדם לא צריך להסתכל אם יש איזה צעצוע בריצפה. ג. מכיוון שראית את האתרוג א"כ זהו אתרוג השאול שיוצאים בו ידי חובה, ובודאי בחול המועד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שם פרטי: קוראים לי ענבר עזריאל והייתי רוצה לדעת אם כדאי לי לשנות או להחליף שם כי אני לא מתחברת לשם שלי הפרטי מבחינת נומורולוגיה גם
תשובה: וברכת ד  המהות היא העיקר השם הוא הטפל, ולכן אם את רוצה לשנות אולי כדאי לשנות את המהות ואח"כ את השם, ולא קודם את השם. על כן כדאי להתקדם ולעלות במדות טובות, ולאחר מכן אם יש בעיה עם השם, אפשר לשנות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בחירת שם לתינוקת: ביום ראשון ה06.10.2013 ב בחשוון נולדה בשעה טובה בתנו הבכורה. נשמח לשמוע דעתכם בנוגע לבחירת שמה. כרגע שני השמות המועדפים עלינו הנם יהלי עלמה. גם המלצות אחרות בנוגע לבחירת שמה יתקבלו בשמחה נודה לתשובתכם הדחופה על מנת שנוכל לקרוא לה בשם ולברך אותה. מראש, מומי (משה מימון) ואנה כהן.
תשובה: מזל טוב להולדת הבת, יהי רצון שתביא לביתכם שמחה ואורה. בחירת השם נתנה רק להורי התינוק ת, אולם כעיקרון יש לזכור ששם זה צריך ללוות את הילד ה עד יומו האחרון, ויש לחשוב גם על כך, שלא יראה מוזר בגיל מסויים. כמו כן השם צריך בד"כ לבטא איזה מהות או תכונה של הנולד ת, ועל כן כדאי לחשוב על דברים שהם מסר ומשימה ולא שם על פי צליל בלבד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לקבל את השבת מוקדם: ושבת שמעתי שה דבר גדול לקבל את השבת מוקדם לדוגמא חצי שעה מוקדם.אבל מה זאת אומרת מתי אני מדליקה נרות כשאני מקבלת את השבת או בשעה שכתוב שצריך להדליק שבת.
תשובה: להלן תשובה מפורטת שנכתבה בענין
שאלה: טבעת אירוסין: רכשתי טבעת אירוסין(שידוכין) בכדי להצעי לחברתי להתחתן איתי. טבעת היהלום עלתה לי הרבה כסף. לאחר כמה ימים שרכשתי את הטבעת נפרדנו, היא לא ידעה שרכשתי טבעת ולא יודעת על קיום הטבעת, לא הבאתי לה אותה. הטבעת הושמה בצד לעתיד במקרה שאמצא את בחירת ליבי. שאלתי היא האם מותר לתת את הטבעת למישהי אחרת בעתיד אם ירצה ה או שבגלל שהכוונה היתה להביאה לחברה שלי לשעבר זה אסור או מביא מזל רע. אשמח לתשובה
תשובה: ב"ה, שום וברכה, אפשר לשמור אותה, אפשר גם להחזיר למוכר אם הדבר אפשרי מבחינתו. דני ארגמן
שאלה: 2 שאלות: כבוד הרב אני מתפללת בחדרי ויש מולי תמונות (אחת של טירה והשניה של נוף ויש בו גם פסלים). האם יש בעיה בכך, שמא עלי להסיר את התמונות? ושאלה נוספת- קיבלתי מרופא ספריי לאף לשימוש פעמיים ביום במשך חודש. האם מותר להשמש בו גם בשבת?, ושבוע טוב
תשובה: 1. אין להתפלל מול התמונה. אפשר להסירה או פשוט להתפלל בצידה. כשפניך לקיר. 2. כן.
שאלה: לימוד תורה: יש לבעלי חבר שעשה עלייה מארה"ב, והוא לא יודע כ"כ עברית והוא חוזר בתשובה. הוא לא יודע איפה ללכת מאיפה להתחיל. הוא צריך מקום שגם מדברים וסבירים באנגלית. הוא מרעננה. יש הצעה אולי? שבוע טוב ומבורך בע"ה
תשובה: כדאי שיכנס לבית כנסת אוהל ארי יש שם הרבה דוברי אנגלית, שישאל אותם על האופציות לשיעור באנגלית.
שאלה: שם לבת: כבוד הרב, האם אפשר לקרוא לבת שנולדה לפני מספר ימים בשם עלמא- עולם? השם הוא כידוע- בארמית.
תשובה: אפשר לקרוא בשם זה. אולם צריך לשאול את עצמכם האם הילדה תהיה שמחה בשם הזה. שיהיה בשעה טובה ומוצלחת וגידול עם הרבה נחת.
שאלה: חלומות: לרב חלמתי חלום בערב שבת שהעיר אותי מהשינה, אחריו לקח לי קצת זמן עד שיכולתי שוב להירדם. את ראשית החלום אני לא זוכר (אולי לא חשוב.)אבל פתאום מצאתי את עצמי עומד ליד כלב שחור גדול ושיש לו גורים ואני רוצה לקחת גור אחד. הכלב רץ אליי, אני מנה לשכב לצד הקיר ולהתחמק מהכלב אבל הוא מגיע אליי, בקושי! ומנסה לנשוך אותי בבטן. אני לא זוכר דם אבל מהכאב התעוררתי. תוך כדי שהוא נושך ניסיתי לקרוא לעזרה לאבא שלי אבל לא הצלחתי להוציא קול מספיק חזק. אומר את האמת התחושה שלי היא מאוד רעה. יש משהו שאפשר לעשות?
תשובה: אתה יכול לבא לבית כנסת ובברכת כהנים לאמר את הקטע להטבת חלום שמתחיל במילים "ריבונו של עולם אני שלך." הקטע מצוי בסידורים ספרדים ואשכנזים.
שאלה: לאן מותר להיכנס: האם מותר לי להיכנס לקברי צדיקים למרות שאני כהן?
תשובה: לך ברור שאסור! אין גם להתקרב ובפרט לא במקום בו יש עצים בסביבה. חלק מקברי הצדיקים הם בתוך בית קברות קדום ולכן שם אסור אפילו להתקרב לאיזור (מירון). יש המקילים במערת המכפלה בגלל מבנה המערה שהטומאה היוצאת מהקברים (הם עמוק למטה) יש לה פתח אחר לצאת. והמחמיר גם תבוא עליו ברכה תזכה למצוות דוד לוי 098987548
שאלה: חינוך: אנחנו גרים בשכונה שרובה חרדית הירושלים ולכן שלחנו את ילדינו לתת חרדי במחשבה שזה יותר תורני אפילו שהשקפתינו בבית ציונית מאד עכשיו שהם גדלים אנחנו רואים שזה לא פשוט מה נעשה? בנינו שגומר כיתה ז אנחנו רוצים לשלוח אותו לישיבה תיכונית תורנית מאד מכיתה ז לפני שהוא מתבגר וכך יהיה לו יותר קל במעבר איפה מומלץ ו האים זה נכון? ומה לגבי ילדים בד ובב האים להשאיר אותם או אולי שנעבור דירה ל מקום יותר ברוח השקפתינו? אנחנו רוצים לעשות את הכי טוב לילדים
תשובה: וברכת ד  שאלות כאלו הם בבסיס המשפחה והן הרות גורל, וכל מה שקורה לילד בגיל זה יש לו השפעה עתידית. כקווי האור שאם מזיזים מילימטר ההשפעה אח"כ היא במרחקים עצומים, ועל כן נושא כזה רגיש חייבים להכיר את המשפחה ואת הילדים, את טובת הילדים ובריאותם. באופן כללי לא טובה ההתנגשות בין השקפת ההורים לחנוך הילדים, זה מסבך את הילד, אבל כידוע לכל דבר יש מחיר, וגם מעבר דירה יש לו מחיר. על כן אין באפשרותי לעזור, אבל הייתי מייעץ אם יש ת"ח ברוח שלכם, שמכיר אתכם אישית, או שתבואו אישית ליהודי שהוא בר הבנה בנושא, יכול להיות שעל ידי הכרות ישירה בינכם התשובה תהיה ברורה ושלמה יותר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בצל ותבנית אלומיניום: 1. בצל שנחתך בסכין בשרי חלבי, נחשב לממש בשרי חלבי או רק בחזקת בשרי חלבי? כלומר, אם אוכלים בצל שנחתך בסכין בשרי צריך לשמור 6 שעות כדי לאכול חלבי? 2.האם מותר להשתמש בתבנית חד"פ אלומיניום לאפיה יותר מפעם אחת או שצריך לטבול אותה?
תשובה: 1. לא צריך לחכות אחרי בצל שנחתך בסכין בשרית. 2. יש בזה מחלוקת הפוסקים אבל עם ישראל נהג להשתמש פעם או פעמים ללא טבילה ויש להם על מה שיסמוכו.
שאלה: מעבר לאלפנה ממסגרת חרדית: ביתנו לומדת במסגרת בית יעקב שלחנו אותה לשם כי האפציה השניה היתה הממד הפריעה לנו מאד החוסר צניעות שם אבל בשנתים האחרונות נהיה להמאד קשה בגלל הבדלים בהשקפות בין הבית לבית הספר (מסתכלים לאחור זה היה טעות לא חשבנו לעתיד)ולכן אנחנו רוצים לשלוח אותה לאולפנה האים המעבר יהיה לה קשה? היא ילדה מאד טובה וכבר קשה לה שהיא שונה ולכן אני רוצה שהמעבר יהיה לה קל ונעים
תשובה: כדי לאפשר מעבר קל ונעים, היא צריכה לבקר באולפנות שונות, לפגוש את התלמידות ולהכיר אותן מעט. כך תוכל למצוא איזו אולפנא מתאימה לה. עדיף שתעבור למקום שיש לה שם מספר חברות או בנות מוכרות. בהצלחה!
שאלה: הופעת מת בחלום: הלילה הופיע בחלומי אבי שנפטר לפני יותר מ 20 שנה. בחלום הוא לא דיבר או חיבק אלא היה לצידה של אימי כל הזמן והייתה תחושה שהוא בא לעזור ולסייע לה. הם הלכו יחד לבקר את סבתא שלי (השוהה כיום בבית אבות סיעודי עקב אירוע מוחי) ונדמה לי שהם עמדו יחד לצד מיטת בית חולים- - אני חושבת שזו הייתה סבתא במיטה אך לא ראיתי זאת בחלום. הוא נראה צעיר בחלום- אך לא חייך או שמח, גם לא היה עצוב, אלא פשוט היה נראה שהוא בא למשימה מסוימת ולחזור. בערב ישבנו כולם ביחד והוא ראה אותנו עם הילדים- כאילו צפה בנו מהצד ואז קם והדליק מדורה. אני מאז עם תחושה מאוד חזקה שיש לכך משמעות אשמח מאוד לתגובתכם ושבוע טוב רוית
תשובה: כבר כתבתי כמה פעמים באתר זה שכל שהחלום אינו ברור לא צריך לחפש לו משמעות, חלומות שוא ידברו!
שאלה: כיסוי ראש: האם כיסוי ראש לזכר הוא חובה הלכתית או מנהג? בבית התפוצות יש ציור מבית הכנסת בדורה ארופוס בה נראה יהודי חובש כיפה וזאת כנראה מלפני 1850 שנה. האם כיסוי ראש לאישה נשואה הוא חובה הלכתית?
תשובה: לך כיסוי ראש לגבר הוא מנהג שהפך להלכה. מקורו, ככיסוי ראש למשך כל היום, ידוע לנו הרבה לפני הציור שציינת. ונראה שבזמני תפילה וכד  הוא תמיד היה קיים. כיסוי ראש לאשה הוא חובה הנלמדת מהתורה שהקב"ה נתן לנו (פרשת נשא) דוד לוי
שאלה: השפעה על מין היילוד: לכבוד הרב. יש לי שלוש בנות ואני רוצה ילדים נוספים. אני שמחה מאוד בבנותי ומודה לקב"ה עליהן יום יום. בעלי מאוד רוצה בן, וכתוצאה מכך גם אני. אני יודעת שצריך להתפלל על זה, אבל נתקלתי בכתבה על אישה שעוזרת "לכוון" לבן או לבת. הנה הקישור לכתבה שאלתי היא, האם מותר לגשת לאישה כזאת? האם יש בכך התערבות במעשי שמיה, והאם יש בכך חוסר אמונה? מראש
תשובה: אחלק את תשובתי לשני חלקים: א. מותר לפעול בדרכים טבעיות כדי לקבל בן או בת. אין בזה שום התערבות במעשה הבריאה יותר מאשר כל פעולה מדעית, כל תרופה או כל דבר אחר שפועל בדרכים האלה. כפי שהיא מציגה את זה - לא מדובר בכוחות ובכשפים, אלא בטכניקה שהיא טוענת שהיא יודעת. ב. הכתבה היא כתבה מסחרית לחלוטין, שאין לה שום בסיס מדעי ומחקרי. מדובר במסחטת כספים. על פי מיטב הבנתי מדובר בהבל הבלים, שחבל על הכסף וחבל על המצוקות שהצלחה של 50  בלבד מועילה. נכון הוא שבח כתובים דברים על ההשפעה של קיום יחסי אישות על מין העובר, אולם דבריהם סתומים בפנינו, ומה שהיא עושה נראה כאמור הבל הבלים.
שאלה: מעשר: לכבוד הרב אני תרמתי סכום של 180 ש"ח בשביל כספי מעשר וחילקתי אותו ל 2 תשלומים וקיבלתי בדואר קבלה של ת אחד אז התקשרתי למוקד התרומות וביקשתי לשאול אם זה מחולק לי לתשלומים ולא הבינו למה אני מתכוונת וביטלו לי לגמרי את התרומה- ומכיוון שעבר החודש אני לא יכולה לתרום שוב לחודש הספציפי הזה האם אני יכולה לתרום למקום אחר או מכיוון שכבר תרמתי להם אני חייבת לתרום לאותו המקום או שאני יכולה לתרום חודש הבא סכום כפול שיחשב בשביל החודש הזה- או מה לעשות??
תשובה: העדיפות הראשונה היא לתרום לאותו מקום, שכן את כבר "הקנית" את הכסף הזה לעמותה הזו. אולם, אם הם מחזירים לך אותו כפי שאירע, וזה מסובך לשוב לאותה עמותה   מותר לך לתרום לעמותה אחרת.
שאלה: ברכת המזון ראש חודש: לעיתים יוצא לנו להתחיל את הסעודה בראש חודש ולסיים אותה בחשכת זאת אומרת שיוצא ראש חודש השאלה האם צריך להזכיר יעלה ויבוא בברכת המזון כי נוצר מצב שהמברך כבר לא בראש חודש כי נכנס לחשכה כשכבר יצא ראש חודש. שאלה שניה מה קורה כאשר ראש חודש נופל בשבת וסעודה שלישית מתארכת לחשכה כשכבר יצא שבת.
תשובה: ב"ה הדבר נתון במחלוקת הפוסקים האם הולכים אחרי תחילת הסעודה, או שמא מתחשבים גם כן בסופה. עיקר הבעיה איתה מתמודדים הפוסקים היא שיש כאן  תרתי דסתרי, שאם נחייב להזכיר את שני הדברים יש כאן סתירה בין הדברים. לדעת המחבר (שו"ע אורח חיים סי  קפח סע  י) הולכים תמיד לפי התחלת הסעודה, וכלשונו: "היה אוכל ויצא שבת, מזכיר של שבת בבהמ"ז דאזלינן בתר התחלת הסעודה  והוא הדין לראש חודש ופורים וחנוכה". לכן לדעתו במציאות הראשונה שהזכרת יש לומר יעלה ויבוא. לגבי השאלה השניה, מכיוון שאין סתירה בין אמירת רצה לאמירת יעלה ויבוא, כל עוד לא עשיתם הבדלה ודאי שניתן לומר גם רצה וגם יעלה ויבוא, משום שכאמור הולכים אחרי התחלת הסעודה. בשולי הדברים יש להזכיר שיש מציאות מורכבת יותר והיא כשראש חודש חל במוצאי שבת, וסעודה שלישית התארכה אחרי השקיעה, כשיאמרו גם רצה וגם יעלה ויבוא יש כאן סתירה מהותית יותר. לכן ההמלצה היא במקרה זה לסיים לאכול את הפת לפני השקיעה כך יוצאים מכל הספיקות. אמנם אם המשיכו את הסעודה אחרי השקיעה, הדבר נתון במחלוקת, כתב הרב דב ליאור שיאמר גם יעלה ויבוא וגם רצה. אך לדעת ילקוט יוסף(שבת כרך א  עמוד תי) אומר רק רצה ולא יעלה ויבוא, וכל אחד יעשה כמנהגו. בברכת התורה והארץ davideign gmail.com
שאלה: הכשרת המטבח: אני חוזר בתשובה ומעוניין להכשיר את המטבח של ההורים. אני נוהג עפ"י פסקי הרב מרדכי אליהו והבן איש חי זצוק"ל. רציתי לדעת כיצד לעשות זאת. דבר שני, אני מחפש חוברת של יסודות כלליים כיצד לשמור על הכשרות במטבח אחרי ההכשרה? האם אסור לשטוף צלחת חלבית וצלחת בשרית עם מים חמים באותו כיור? וכל הכללים כדי שלא נכשל.
תשובה: הפוסקים האחרונים כותבים שרק אדם בקי בהלכות הכשרת כלים ובמעשה כיצד להכשיר כלים רשאי לבצע הכשר כלים. ולכן צריך למצוא אדם כזה באזור מגוריך שיוכל לעזור בזה. לרב אדרעי שהיה עוזר של הרב אליהו זצ"ל (בכהונתו כראשון לציון) לענייני כשרות יש ספר נפלא ששמו "הכשרות כהלכה". כדאי ללמוד מהספר שלו ששם הוא מביא את כל שיטות רוב הפוסקים כולל שיטת הרב אליהו זצ"ל. בהצלחה!!! אם אינך מצליח למצוא רב שיעזור לך בהכשרה תפנה אלינו שוב וננסה לעזור לך למצוא משהו.
שאלה: הוצאת שם רע: לפני כמה שניים לפני שחזרתי בתשובה אז לא ידעתי שאסור אז רציתי לנסות מזה אתר הכרויות אז פתחתי כרטיס באתר הכרויות שמתי תמונה של גבר שאני לא מכירה שהיה לי במחשב המצאתי לו שם וגיל המצאתי הכול פשוט חוץ מהתמונה ושלחתי דואל של מישהו אחר במקרה שהיה לי במחשב וזה של איש שאבא שלי מכיר.שלחתי לאיש שימחק את הכרטיס שפתחתי באתר הכרויות ושימחק את הכול כי זה הדואל שלו ומאז הוא לא שלח לי כלום ועברו כבר כמה שנים ואני לא זוכרת בכלל איזה אתר זה ואיזה תמונה שמתי שמה כבוד הרב תעזור לי מה אני יעשה עכשיו איך עושים תשובה ומחוקים את העבר אני בצער גדול
תשובה: יישר כוח. את הצעדים הראשונים של חזרה בתשובה עשית היטב. את מתחרטת על מה שעשית. ניסית לתקן את כל מה שאפשר (לכתוב לו להוריד ושימחק וכדו ). ועכשיו - לקבל על עצמך שלא לעשות דברים כאלה בעתיד. ובמקום להיות בצער גדול - להיות שמחה על שאת בדרך הנכונה.
שאלה: אמונה: יש לי שאלות שמטרידות אותי הרבה זמן ואשמח מאוד לעזרה בהן. 1) לפעמים שמדברים על סגולת ישראל ועל כך שהקב"ה בחר מכל העמים בעמ"י, מרגיש לי קצת שגעון גדלות של היהודים- כי איך זה יכול להיות שעם כ"כ פיצי בכל העולם, הוא העם הנבחר.?! בקושי רואים אותנו על המפה ואנו כבר מייחסים לעצמנו כל מיני תארים נשגבים!? 2) אנו אומרים שהאמונה של הנוצרים מגוחכת- שישו נולד ע"י רוח הקודש וכו ושקשה להאמין בו, אם כך איך זה שיש מיליארדי נוצרים בעולם- שכולם מאמינים בסיפור הלכאורה תמוה הזה. מה, כולם אינם בעלי שכל ישר?! 3) איך אפשר להגיע למצב שישאלו אותי "האם את מאמינה באלוקים?" ואוכל לענות בבירור "כן!". היום קשה לי לענות חד משמעית על שאלה זו, למרות שאני דתיה מבית, למדתי במוסדות דתיים ובמדרשה. אני דתיה ומקפידה על כל המצוות באופן מלא ועם זאת קשה לי לומר שאני מאמינה בה בצורה חד משמעית. שאלתי הרבה וקראתי ועדיין לא הגעתי ליישוב הדעת בעניין. מראש!
תשובה: השאלות גדולות ונשגבות, ומחייבות כמובן דיון ארוך ולא תשובה קצרה כאן. על כן, אכתוב ראשי פרקים בלבד: א. תפישת "אתה בחרתנו" נובעת ממסורת ארוכה ארוכה של הקשר המיוחד שיש לעם ישראל עם הקב"ה. עצם העובדה שהוא קיים עדיין, מול כל אימפריות הגדולות שהיו בזמנו  עצם העובדה שארץ ישראל מגיבה למציאותו, ובזמן שלא היינו כאן- הארץ הייתה שממה, וכדו   כל אלה מהווים לגבינו חיזוק לבחירה המיוחדת של הקב"ה בנו, ביחד עם המסורת ארוכת הימים. ב. בחירה זו גם טוענת שיש בנו דבר מה מיוחד אולם לא פחות מכך היא טוענת שאנו חייבים לחיות חיים של ייעוד, ולפעול לאור השליחות שיש לאומה שנבחרה על ידי הקב"ה. טוב אפוא יותר אם נייחס לעצמנו פחות תארים נשגבים, ויותר משימות להפוך את העולם הזה למקום שהוא יותר טוב וישר. ג. אני לא יודע להסביר כיצד כל כך הרבה בני אדם שוגים. ד. האמונה באלוקים: הדרך הטובה ביותר להתמודד עם שאלות בתחומי האמונה היא לעשות אנלוגיה לאהבה (תוכלי לקרוא על כך כאן: ה. האם אפשר שתהיינה עליות ומורדות באהבה   בוודאי  האם בכל פעם שאנחנו מאוהבים אנחנו יכולים לענות בבירור "כן"   נראה לי שלא. האמונה, כמו האהבה, היא דינאמית. יש בה מצבים של קרבת אלוקים עצומה, ותשוקה ודביקות ושמחה  יש בה מצבים של משבר וריחוק ושאלות וקושיות. ו. אולי אפוא יהיה נכון ממך בכלל לצפות למשהו אחר. לצפות באמת לדינמיות של האמונה, ולהיענות לרגעי החסד הגדולים של הדביקות באלוקים כשהיא מופיעה, וליצור לעצמך דרך של התמדה גם שהשמש המאירה שוקעת ונותרים עם תחושת ריחוק, וכך לחיות חיי אמונה אמיתיים?
שאלה: חלום: חלמתי בלילה שאני לובשת שמלה לבנה. זה אומר משהו? מראש
תשובה: לא
שאלה: האם זה גזל?: בע"ה בחודש אדר ב אני אמורה להתחיל ללמוד במדרשה ברמת גן. במדרשה אין אפשרות לינה, באים ללמוד והולכים. אני גרה באשדוד ואני חושבת שזה יהיה נטל כלכלי לשלם נסיעות כל יום לרמת גן,וגם יתכנו פקקים בדרך. יש לי חברה שעושה שירות לאומי ויש לה דירת שירות ברמת גן. האם זה גזל ללכת לישון אצלה 2-3 לילות בשבוע? הדירה שייכת לאגודה של השירות הלאומי. יש להם מקום בדירה, מיטה ריקה. אני לא מתכוונת להשתמש בצורכי הדירה (באוכל שהבנות קונות,במוצרים שיש בדירה, וגם מתכוונת לאכול מהאוכל שלי) אבל כן מתכוונת להשתמש במקלחת, שירותים ואולי בגז. האם זה גזל? האם אני צריכה לשאול את הרכזת של השירות הלאומי? (למרות שאני בטוחה ב80 אחוז שהיא תגיד לא)
תשובה: ראשית, שיהיה לך בהצלחה גדולה במדרשה, ובלימוד תורה בשמחה. את צודקת שזה נראה כמו "זה נהנה וזה לא חסר", אך לא כך הוא. אי אפשר ללון בדירה, אפילו לא בדירה ציבורית, ללא קבלת רשות מהבעלים, על סמך ההנחה שזה לא עולה להם כלום. על כן, דווקא נכון לבקש את רשותה של הרכזת, ואולי אפילו להציע כי את תמצאי כמה שעות לעשות משהו לטובת הקהילה, וכך יש יותר אפשרות שהיא תסכים. ובהצלחה
שאלה: שם לבת- הדר: אנחנו מתלבטים האם לקרוא לבתנו הבכורה שתיוולד בע"ה הדר. אודה לדעתך בנושא: האם השם הוא טוב לבת? מה סגולותיו?
תשובה: באופן כללי, שמות של ילדים לא קובעים את החיים שלהם. מה שקובע את החיים הוא האהבה שבין ההורים והאהבה שבין ההורים ובין הילדים, וצורת הדיבור, והמידות הטובות, והחינוך, וכל אותם דברים חשובים באמת. בחרו שם שאתם אוהבים. "הדר" הוא שם יפה מאוד, גם בלי סגולות, והוא שם טוב בשל העובדה שאתם אוהבים אותו. והרבה שמחה
שאלה: שפתון ליובש של חברת LABELLO: לרב, אני מעוניינת לדעת האם שפתון למניעת יובש לשפתיים צריך כשרות, (שמעתי שמשתמשים בשומן מן החי לשפתונים כאלו) והאם שפתון של חברת LABELLO כשר? (חיפשתי מידע באינטרנט ולא מצאתי ועל השפתון לא מצויין!) ליאת
תשובה: אם על החשש הוא שומן מן החי אז אין צורך בהכשר. צריך הכשר רק אם יש חשש שמעורב בשפתון איסור הנאה למשל ערלה. אם השפתון מיוצר בחו"ל אז גם אין לחשוש לערלה כי ספק ערלה בחו"ל מותר. אף אחד לא מתכוון לבלוע את החומר של השפתון ולכן גם אם נכנס מעט לפה בטעות אין בזה בעיה.
שאלה: הזמנת בעל מקצוע: לאחרונה יש לי תקלות בבית עם מכונת הכביסה והמקרר. בעלי לומד ועובד בישיבה עד שעות מאוחרות. אני מגדלת 4 ילדים. רציתי לדעת האם לפי ההלכה אני יכולה להזמין בעל מקצוע לבית שיתקן את הבעיה כאשר רק אני נוכחת בבית. אשמח להכוונה,
תשובה: כשהילדים ערים את יכולה להזמין בעל מקצוע.
שאלה: שמיעת שירי אהבה- מאיפה האיסור?: אני מאוד אוהבת לשמוע שירים, ובתוכם הרבה שירי אהבה (ואני מודעת לכך שרובם הם שירים רדודים). אין לי כוונה להפסיק עם שמיעת שירים אלו (לפחות לעת עתה) אבל רציתי לשאול מאיפה נובע האיסור של שמיעת שירים אלו? ואם שירי אהבה הם מטמאים את הנפש והנשמה, איך זה נגרם? (האם יש רבנים שמתירים לשמוע שירי אהבה?( אם אני עוברת על האיסור לשמוע שירי אהבה, אני יקבל על זה עונש בשמים? זה כל כך חמור לשמוע שירי אהבה? או שהאיסור נובע מכך שאני מקלקלת לעצמי את חיי הזוגיות שיהיו לי בעז"ה בעתיד? והאם לאנשים נשואים מותר לשמוע שירי אהבה? רבה!!
תשובה: לאנשים נשואים ודאי שמותר לשמוע שירי אהבה. היו משוררים גדולים (משוררי ספרד) שחיברו שירים כאלו. למי שאינו נשוי - לנשים בדרך כלל אין בעיה אא"כ יש ניבולי פה וכדומ, לגברים אסור אם זה מעורר את היצר שלהם.
שאלה: בגד שנתלכלך בקרי בשבת: ברצוני לשאול מה צריך לעשות עם בגד שהתלכלך מקרי בשבת
תשובה: כדי שניתן יהיה להתפלל לללמוד תורה יש להחליפו באחר. להניח את הבגד בצד ולכבסו במוצא"ש.
שאלה: כשרות לשפתון ליובש בשפתיים: לרבנים, אני מחפשת תשובה כבר הרבה זמן ולא מוצאת, אולי אתם תוכלו לעזור לי. האם צריך כשרות לשפתון ליובש בשפתיים?(שמעתי שמערבבים בזה שומן מן החי) והאם לשפתון של חברת LABELLO יש כשרות? (לא כתוב על המוצר ולא מצאתי באף מקום)
תשובה: איני מבין למה לא מצאתם על שאלה זו התיחסות. כבר ענינו על שאלה זו בעבר. ניתן לעשות חיפוש ב"שאל את הרב". היה ניתן לכתוב או LABELLO או שפתון וזאת התשובה היתה עולה לך.